แฟนผมติดเชื้อHIV จากสามีเก่าและรักษาด้วยยาต้านไวรัสมาตลอด ตอนนี้พบอยากใช้ชีวิตร่วมกับเธอแต่ผมอยากทราบข้อปฎิบัติตัวว่าผมจะมะมีข้อปฏิบัติตนอย่างไรบ้างที่จะปลอดภัยและไม่เสี่ยงติดเชื้อครับ ปล.โดยเฉพาะเวลาเราจะมีเพศสัมพันธ์กัน
สวัสดีค่ะ การอาศัยอยู่ร่วมกับผู้ที่มีเชื้อ HIV ในบ้านเดียวกัน ทานอาหารน่วมกัน ใช้ห้องน้ำ ห้องนอนเดียวกัน จะไม่ได้ทำให้เกิดการติดเชื้อ HIV ได้ค่ะแต่หากจะมีเพศสัมพันธ์ ก็จำเป็นต้องใช้ถุงยางอนามัยป้องกันทุกครั้ง แต่ก็อาจป้องกันไม่ได้ 100% หรืออาจให้อีกฝ่ายทานยาต้านไวรัสแบบฉุกเฉินแบบป้องกันล่วงหน้าก่อนที่จะมีเพศสัมพันธ์ (Pre-exposure Prophylaxis หรือ ยา PrEP) ซึ่งมีหลายสูตรในการทาน โดยอาจปรึกษาแพทย์ถึงวิธีการทานที่เหมาะสมในแต่ละคน โดยขึ้นอยู่กับความถี่ในการมีเพศสัมพันธ์ด้วย ซึ่งหากทานยา PrEP ก็จะทำให้มีโอกาสมีลูกได้ด้วย ในกรณีที่ต้องการมีลูกนอกจากนี้แล้ว หากอีกฝ่าย ทานยาต้านไวรัสสม่ำเสมอ ไปพบแพทย์ตามนัด และทำให้ผลตรวจเลือดหาเชื้อ HIV เป็น U=U (Undetectable = Untransmittable) เท่ากับมีระดับของไวรัสในกระแสเลือดที่น้อยมาก คือน้อยกว่า 200 copies/ml ดังนั้น โอกาสที่จะแพร่เชื้อไปสู่ผู้อื่นก็ถือว่าไม่มี และสามารถมีเพศสัมพันธ์ทั้งทางช่องคลอด ทวารหนัก หรือออรัลเซ็กส์ได้ โดยที่อาจไม่ต้องใช้ถุงยางอนามัยหรือทานยา PrEP คjt